Document ID: 32006D0331

KOMISSION PÄÄTÖS,
tehty 5 päivänä toukokuuta 2006,
asetuksesta (EY) N:o 2848/98 poikkeamisesta raakatupakan toimitusten määräajan pidentämisen osalta Kreikassa satovuonna 2005
(tiedoksiannettu numerolla K(2006) 1784)
(Ainoastaan kreikankielinen teksti on todistusvoimainen)
(2006/331/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1) ja erityisesti sen 7 artiklan,
sekä katsoo seuraavaa:
(1)
Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98 (2) 16 artiklassa vahvistetaan määräajat, joina tuottajien on toimitettava raakatupakka jalostusyrityksille. Vaikka asetus (EY) N:o 2848/98 on kumottu 1 päivästä tammikuuta 2006 alkaen neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29 päivänä lokakuuta 2004 annetulla komission asetuksella (EY) N:o 1973/2004 (3), sitä sovelletaan kuitenkin vuoden 2005 satoon asetuksen (EY) N:o 1973/2004 172 artiklan 3 b kohdan nojalla.
(2)
Kreikassa vallinneiden erityisen vaikeiden sääolojen, etenkin selvästi kauden keskimääräistä sademäärää suuremman sademäärän ja huomattavasti alhaisempien lämpötilojen vuoksi tupakan pakkaaminen ja toimitukset ovat myöhästyneet merkittävästi.
(3)
Määräaikoja tupakan toimittamiseksi ensimmäisen asteen jalostusyrityksille olisi siksi siirrettävä Kreikassa.
(4)
Tässä päätöksessä säädetyt toimenpiteet ovat tupakan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Poiketen siitä, mitä asetuksen (EY) N:o 2848/98 16 artiklassa säädetään, mainitussa artiklassa vahvistettuja päivämääriä siirretään vuoden 2005 sadon osalta Kreikassa 30 päivää eteenpäin.
2 artikla
Tämä päätös on osoitettu Helleenien tasavallalle.
Tehty Brysselissä 5 päivänä toukokuuta 2006.

Labels: 17
19
3
6
18